Olić: Nadamo se prolasku u nastavak natjecanja (12/6/02) - 2002-06-13
"Najvažnije da Hrvatska prođe u drugi krug i da ostanemo što dulje ovdje i da se svi zajedno još veselimo”
Hrvatska u Yokohami igra odlučujući susret protiv selekcije Ekvadora za ulazak među šesnaest najboljih momčadi. U utakmici protiv Italije blistao je mladi Ivica Olić, nogometaš Zagreba sa kojim je razgovarao naš izvjestitelj sa svjetskog prvenstva Ivica Puljić. Prvo ga je zanimalo zašto je njegov sugovornik ljubimac ne samo trenera i novinara i navijača. “Možda zato što igram u Hrvatskoj i u vrhunskoj formi. Dao sam 40 i više golova imao sam i dva naastupa u reprezentaciji, gdje sam ušao od početka i pružio dobre partije. Vjerovatno sam po svojim igrama dobio na stranu novinare i obične ljude, što mi je jako drago.” Mislite li da je to možda posljedica vašeg pristojnog ponašanja i osim talenta kojeg neosporno posjedujete, velikog zalaganja na terenu. Možda ti ljudi znaju da vi pošteno radite svoj posao na terenu. “Da, ljudi obično kažu, da je važno i kada ne ide da se igrač bori. Ja imam 23 godine i jednostavno svaku utakmicu želim što bolje i dati sve od sebe. Ne možeš uvijek dati gol, ali kada igraš pošteno Bog ti to zna nagraditi na ovaj ili na onaj način.J a sam imao sreće da sam postigao pogodak i zahvaljujem se Bogu najviše, jer mislim da bez zdravlja ne bih mogao ni igrati. Onda sam jako sretan što sam postigao pogodak, pogotovu na svjetskom prvenstvu, protiv italije. A znamo svi ko je Italija.” Ući protiv Italije i onako odigrati, mislite li da to može značiti nešto za vašu dalju karijeru. Svaki profesionalni nogometaš želi igrati u što boljem klubu i naravno, što više zaraditi? “Ja sam jedan od rijetkih igrača koji još igraju u Hrvatskoj i normalno da sam imao neke kombinacije, čak i prije Svjetskog prvenstva da riješim svoj status u neki ino-klub. Bilo je dakle kombinacija, ali je možda bolje što nisam to napravio, jer evo sada, nakon dan dva, već čujem priče da je roma i još neki talijanski klubovi, žele stupiti u kontakt. Tako da su to sve slatke brige, ali sada mi je najvažnije da Hrvatska prođe u drugi krug i da ostanemo što dulje ovdje i da se svi zajedno još veselimo.” Pomenuli ste drugi krug. On je pred vama, pred nama, pred Hrvatskom. Hrvatska je neosporno kvalitetnija momčad, no svašta smo vidjeli na ovom svjetskom prvenstvu, i vas i hrvatsku selekciju protiv Meksika. Jesu li dva gola dovoljna? “Pa 2-0 nam daje garanciju da možemo očekivati drugi krug. Mislim da to možemo napraviti jer je Ekvador slabija momčad od Meksika, premda je Meksiko nas pobjedio. To ništa ne znači. Mi imamo, pogotovu nakon utakmice s Italijom, samopouzdanje i mislim da se imamo pravo nadati dobroj igri i pobjedi.”